《和别馆即事》
宋代·赵希逢

溪摇日色远生光，飞絮随风上下狂。
缬间群花连野发，锦添稚下满林香。
斜阳落尽千山晚，带月归来一苇航。
老矣追叹非我事，效颦子美访黄娘。

作者简介：赵希逢（生卒年不详）一作希蓬，宋宗室，太祖四子秦王德芳八世孙。理宗淳祐间，以从事郎为汀州司理。与华岳诗词酬唱往来，有《华赵二先生南征录》今不传。词见《诗渊》第二十五册。